Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: A Program az 1117/2001. (X. 19.) Korm. határozatnak
Paragraph Index: 628

A Program az 1117/2001. (X. 19.) Korm. határozatnak megfelelõen tartalmazza az NKP-II legfontosabb finanszírozási eszközének tekinthetõ központi költségvetési forrás hatéves idõtartamra becsült költségigényét. — A hatéves összegnek a tárgyévek finanszírozási lehetõségeihez mért részét szerepeltetni kell az éves költségvetési törvényjavaslatokban, a megvalósításban közremûködõ fejezetek (minisztériumok) elõirányzatai között, vagy az elõirányzatok azon részét, amelyeket az NKP-II feladatai megvalósítására terveznek. — A költségvetés végrehajtásáról szóló törvényjavaslat szöveges indoklásában célszerû kitérni a Program pénzügyi teljesítésére. Az adott feladatot vagy feladatokat a központi finanszírozás szempontjából „felvállaló” fejezet költségvetésébe lehetõség szerint külön célfeladatként, más esetekben valamely feladat részeként kell illeszteni. Lényeges, hogy utóbbi esetben is azonosítható legyen az NKP-II konkrét feladatcsoportja, és így a célnak megfelelõ felhasználás biztosítva legyen. A fentiek hatékony megvalósítása érdekében célszerû az NKP-II központi költségvetési finanszírozását (vagy társfinanszírozását) a jelenleginél bõvebb feladatkörben tematikus akcióprogramonként külön-külön meghatározva, az államháztartás mûködési rendjében a feladatfinanszírozás körébe vonni. Az NKP-II megvalósítása során — mind a közvetlen, mind a közvetett fejlesztések esetében — erõsíteni kell a több forrásból megvalósuló feladatok pályázati támogatási rendszereinek összehangolását. Ez egyrészt az államháztartási fogalomrendszerben „azonos támogatási célt szolgáló” költségvetési elõirányzatok összehangolási követelményeinek alkalmazását jelenti a jelenleginél szélesebb körben, másrészt pedig a tartalmi együttmûködés javítását pl. a döntéselõkészítõ tárcaközi bizottságokban. 2003/142. szám Az NKP-II feladatait finanszírozó elõirányzatok szakmai felhasználási szabályait át kell tekinteni. Az NKP-II céljaira a felhasználás lehetõségét kellõen nem biztosító rendelkezéseket — a forrásokat szabályozó jogszabályokban — módosítani kell. Az NKP-II éves elõrehaladási jelentései és végrehajtási tervei alapján a támogatási célelõirányzatok támogatási céljait, feltételeit korrigálni szükséges. A tematikus akcióprogramok azon feladatait, amelyek megoldásáért az adott forrás felhasználásáról rendelkezõ a felelõs, az egyes források költségvetési törvényben megjelenõ felhasználási céljai, valamint a pályázatos formában felhasznált támogatási célelõirányzatok pályázati felhívásaiban megjelenõ támogatási céljai közé kell illeszteni. Az áttekintés során a Környezetvédelmi Alap Célfeladatok fejezeti kezelésû elõirányzat (továbbiakban: KAC) felhasználását szabályozó jogszabály értékelése sem nélkülözhetõ. Az NKP-II végrehajtását biztosító támogatási stratégiát kell kialakítani és mûködtetni 2003—2008. évekre. Az NKP-II végrehajtását szolgáló olyan korrekciókra, amelyek a támogatási célok súlyozásának módosításaként megragadhatók, az éves elõrehaladási és végrehajtási terv alapján (monitoring) a KAC-nak is lehetõséget kell biztosítania. Ez lényegében egy adaptív visszacsatolást jelent azokon a beavatkozási területeken, ahol lemaradás mutatkozik, oly módon, hogy a KAC lehetõséget nyújt a források átcsoportosítására. Ennek alapján kell a KAC pályázati felhívásait kialakítani. Az éves elõrehaladási jelentés és végrehajtási tervnek vezényelnie kell a KAC pályázati kiírást, sõt a döntéseket is: a pályázati döntés-elõkészítésben a bírálatot elõkészítõ értékelés külön foglalkozzon az NKP-II céljainak teljesítéséhez való hozzájárulással. A KAC felhasználására vonatkozó belsõ szabályozásban elõ kell írni az NKP-II végrehajtását. A szennyvízberuházásokat meghatározó módon támogató VICE szakmai felhasználási szabályait is az NKP-II céljaival és intézkedéseivel összhangban kell meghatározni. A Program adott évre vonatkozó teljes központi költségvetési forrása tehát számos fejezet (minisztérium) különbözõ elõirányzataiból vagy azok bizonyos részébõl tevõdik össze. Az éves ütemezések eltérhetnek az idõarányostól, részben az adott évi költségvetési helyzet, részben a megvalósítás ráfordításigénye függvényében. Természetesen az NKP-II monitoring következtetései alapján is módosulhat akár egy teljes különleges kezelést igénylõ terület, akár egy adott fejezethez rendelt feladatcsoport központi finanszírozása. Az NKP-II költségigénye és forrásai Az NKP-II becsült költségei tartalmazzák a közvetlen környezetvédelmi fejlesztéseken 1 kívül a közvetett környezetvédelmi fejlesztésekre vonatkozó felmérések eredményét. A közvetett környezetvédelmi fejlesztések statisztikailag nem tartoznak a környezetvédelmi beruházásokhoz, azonban jelentõs pozitív környezeti hatásuk van (pl. tömegközlekedés fejlesztése, az energiahatékonyság, termelési hatékonyság növelése). A tervezett fejlesztéseken túl a mûködési jellegû költségek közül számszerûsítésre kerültek a központi költségvetés K+F, intézményi mûködési és mûködési támogatási kiadásai, valamint az önkormányzatok mûködési kiadásai is. Az NKP-II „Biológiai sokféleség védelme és tájvédelem” tematikus akcióprogramja gyakorlatilag az NKP-II részét képezõ részletes Nemzeti Természetvédelmi Alapterv összefoglalását adja. Ebbõl következõen az NTA kiadásai ezen TAP költségeként jelennek meg. Az NKP-II központi költségvetési forrásból fedezendõ hatéves idõtartamra becsült költségigénye a középtávú gazdaságpolitikai programmal harmonizált módon lett meghatározva. A Program a központi költségvetés jelenlegi ráfordításait, a feltétlenül szükséges tervezett környezetvédelmi ráfordítások nagyságát, valamint a GDP-hez viszonyított arányát veszi alapul. A Program, mint minimummal számol az EU-csatlakozás környezetvédelmi kötelezettségeibõl, illetve az egyéb nemzetközi környezetvédelmi egyezményekbõl, és az érvényben levõ hazai programokból származó kiadásokkal. E kötelezettségek teszik ki a Program fejlesztési kiadásainak több, mint négyötödét. Az NKP-II kilenc tematikus akcióprogramjában elõirányzott feladatok költségvetési forrásból fedezett része

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes